**Správa o hospodárení SAG za rok 2021**

V roku 2021 výbor SAG pod vedením Miroslava Poliaka pokračoval v zavedenom hospodárení. Schválený mierne deficitný rozpočet, bol následne významne zmenený pridelenou dotáciou z MŠVVaŠ a hospodárenie nakoniec skončilo s miernym schodkom, financovaním účasti juniorov na letnom sústredení a dotáciami na činnosť klubov.

Pokračujúca pandemická situácia síce obmedzila množstvo realizovaných súťaží avšak pravidlá čerpania dotácie MŠ nám dovolili prostriedky vyčerpať

Konečný stav čerpania rozpočtu je uvedený v nasledujúcej tabuľke:

|  |  |  |  |
| --- | --- | --- | --- |
| **Položka** | **Plán** | **Stav** | **Poznámka** |
| **Príjmy** |  **4 000,00 €**  |  **14 702,02 €**  |   |
| Členské |  2 000,00 €  |  3 030,00 €  |   |
| Dotácia z MŠ |   |  10 000,00 €  | 10000 € dotácia na Rozvoj športov, ktoré nie sú uznanými podľa Zákona o športe  |
| úroky |   |  0,00 €  |  |
| Podiel zaplatenej dane 2 % |  1 000,00 €  |  672,02 €  |   |
| Dary |  1 000,00 €  |  1000,00 €  |  Dar Slavomír Králik |
| **Výdavky** |  **4 170,00 €**  |  **15 623,15 €**  |  |
| EGF -členské |  200,00 €  |  200,00 €  |   |
| IGF- Členské |  200,00 €  |  202,00 €  |   |
| Réžia a služby |  170,00 €  |  1022,00 €  | vedenie účtu, potvrdenia k žiadostiam, notárske overenia, medaile, drobný materiál, úprava stanov SAG |
| GPS a GPSJ |  300,00 €  |  3263,50 € | Náklady organizácie súťaží Grand Prix Slovakia (Tatranská Lesná, Spojár, Levoča); čerpané z prostriedkov MŠ SR na GPS súťaže |
| Ostatné majstrovské kategórie |  200,00 €  |  330,00 €  | páry, 13x13 |
| MSR |  400,00 €  |  5582,10 € | Prenájom priestorov a príspevok účastníkom (5103,60 položka je čerpaná z dotácie MŠ) |
| Festival Go |  300,00 €  |  0,00 €  | Nečerpané, nekonalo sa |
| Príspevky na činnosť klubov |  400,00 € |  3325,00 €  | (z toho 2070 príspevok klubom za rok 2020 vyplatený až február 2021) |
| Podpora účasti na medzinárodných podujatiach Go |  2 000,00 €  |  1698,55 €  | Letné sústredenie juniorov v ČR, ME párov |

Vyššie výdavky oproti plánu boli schválené na rokovaniach výboru a súvisia s čerpaním účelovo viazaných prostriedkov MŠVVaŠ, ktoré asociácia obdržala počas roka.

Asociácia ku koncu roka 2021 neeviduje záväzok voči MŠ SR, bola vyčerpaná celá pridelená dotácia 10 000€. Majetok asociácie tvoria len finančné prostriedky.

|  |  |  |  |  |  |  |
| --- | --- | --- | --- | --- | --- | --- |
| **Stav majetku k** | **31.12.2021** | **31.12.2020** | **31.12.2019** | **31.12.2018** | **31.12.2017** | **31.12.2016** |
| Bankové účty |  11098,90 €  | 11 587,27 € | 9 154,33 € | 8 054,18 € | 7 198,64 €  | 7 427,70 €  |
| Pokladňa | 236,84 € | 374,26 | 471,84 € | 111,32 € |  482,81 €  |  64,05 € |
| **Spolu** | **11335,74** | **11 961,53 €** | **9 626,17 €** | **8165,50 €** |  **7 681,25 €** | **7 491,75 €** |

Príjmy s ktorými možno trvalo počítať sú členské príspevky, podiely na zaplatenej dani (2%) a ostatné dary. Významnú časť príjmu z členských príspevkov (približne 1000 €) je výsledkom aktivizovania členskej žákladne.

Ďakujeme všetkým, ktorí v roku 2021 asociáciu alebo jednotlivé turnaje finančne podporili a obraciame sa k členskej základni s prosbou o podporu aj v tomto roku. Rovnako ďakujeme všetkým, čo poukázali asociácií podiel zaplatenej dane (2%).

Hlavným cieľom v oblasti hospodárenia zostáva aj naďalej zvyšovanie príjmov a umožniť tak intenzívnu a kvalitnú prípravu na športovú aktivitu a zlepšenie podmienok pre rast členskej základne náborom mládeže. Tento cieľ sa nám v roku 2021 darilo naplniť len z časti, prostriedky neboli naplno využité hlavne vďaka obmedzeniam občianských slobôd a z toho vyplývajúceho mimoriadne krátkeho súťažného obdobia (od 25.5 do 26.9).

Asociácia splnila podmienky na pridelenie dotácie MŠ aj pre rok 2022, MŠ nám pridelilo dotáciu vo výške 20 000,- €.

V Bratislave 6.5.2022

Martin Strelka

Hospodár SAG